Textasafnið Risamálheildin er textasafn úr íslensku nútímamáli sem hefur að geyma um það bil 1,2 milljarða lesmálsorða . Þar er hlutfall dæma um karlkynsorð um það bil 38% af heildinni , dæmi um kvenkynsorð eru um 32% , og dæmi um hvorugkynsorð um 30% . Þetta er meðal þess sem kemur í svari á Vísindavef Háskóla Íslands við spurningunni , hver eru kynjahlutföll orða í íslensku ? Það eru kennarar við Háskólann sem svara spurningum á Vísindavefnum og bendir sá sem er hér til svara á að spurningu um kynjahlutföll megi skilja á tvo vegu . Annars vegar geti verið átt við fjölda mismunandi orða í hverju kyni ( flettiorð ) , en hins vegar geti verið átt við fjölda dæma um orð af hverju kyni í texta ( lesmálsorð ) . Vísað er í annað textasafn úr nútímamáli , Markaðri íslenskri málheild , sem inniheldur 25 milljónir lesmálsorð , en þar eru hlutföllin nokkurn veginn nákvæmlega þau sömu og Risamálaheildinni hér að ofan . „ Í fornu máli eru hlutföllin talsvert ólík . Í safni sem hefur að geyma Íslendingasögur , Sturlungu , Heimskringlu og Landnámabók eru tæplega 1700 þúsund orð . Þar er hlutfall dæma um karlkynsorð um það bil 60% , dæmi um kvenkynsorð eru um 19% , og dæmi um hvorugkynsorð um 21% . Þessar tölur eru þó ekki alveg sambærilegar við tölur úr nútímamáli . Þessir fornu textar eru frásagnartextar sem segja fyrst og fremst frá karlmönnum , athöfnum þeirra og afrekum . Sérnöfn eru því miklu hærra hlutfall textans en í nútímatextunum , og flest þeirra eru karlmannsnöfn . Ef sérnöfnin eru dregin frá lækkar hlutfall karlkynsorða verulega , niður fyrir 50% . Eftir standa samt ýmiss konar „ starfsheiti “ karlmannanna , svo sem konungur , jarl , bóndi , og ýmis frændsemisorð sem mun oftar vísa til karlmanna – sonur , bróðir , frændi og fleiri . Ef öll slík orð væru dregin frá er ekki víst að hlutfall dæma um karlkynsorð væri miklu hærra í fornum textum en í nútímamáli , “ segir í svarinu á Vísindavefnum .